|  |  |  |
| --- | --- | --- |
| **Nuværende tekst** | **Forslag til ændring** | **Begrundelse** |
| § 6 stk. 1  På den ordinære generalforsamling skal følgende punkter optages på dagsordenen:   1. Valg af dirigent 2. Beretning 3. Regnskab 4. Indkomne forslag 5. Fastsættelse af ydelser til styrelsesmedlemmer og størrelsen af vederlag til lønnet medhjælp 6. Budget og fastsættelse af kredskontingent, herunder bidrag til kredsens særlige fond for det følgende kalenderår 7. Valg – jvf. Hovedstyrelsens retningslinier - i lige år af:    1. kredsens 1. kongresdelegeret, som samtidig er valg af kredsens formand.    2. øvrige kongresdelegerede jf. opgørelse fra DLF.    3. kredsens næstformand.    4. 3 suppleanter for de kongresdelegerede.    5. Kandidaterne er valgt i rækkefølge efter højest opnåede stemmetal. Disse 3 suppleanter er samtidig valgt til kredsstyrelsen.    6. kasserer    7. 2 medlemmer udenfor kredsstyrelsen som kritiske revisorer.    8. 1 revisorsuppleant 8. Eventuelt | § 6 stk. 1  På den ordinære generalforsamling skal følgende punkter optages på dagsordenen:   1. Valg af dirigent 2. Beretning 3. Regnskab 4. Indkomne forslag 5. Fastsættelse af ydelser til styrelsesmedlemmer og størrelsen af vederlag til lønnet medhjælp 6. Budget og fastsættelse af kredskontingent, herunder bidrag til kredsens særlige fond for det følgende kalenderår 7. Valg – jvf. Hovedstyrelsens regler - i lige år af:    1. Valg af kredsens 1. kongresdelegerede, som samtidig er valg af kredsens formand.    2. Valg kredsens 2. kongresdelegerede, som samtidig er valg af næstformand.    3. Valg af 2 kredsstyrelsesmedlemmer. Første og anden suppleant for den 2. kongresdelegerede er valgt efter højst stemmetal for de 2 kredsstyrelsesmedlemmer.    4. Valg af kredskasserer – vælges blandt de 2 kredsstyrelsesmedlemmer, der ikke er valgt som henholdsvis formand og næstformand.    5. Valg af 2 suppleanter til kredsstyrelsen – stemmetal afgør, hvem der er henholdsvis 1. og 2. suppleant    6. Valg af 2 medlemmer udenfor kredsstyrelsen som kritiske revisorer.    7. Valg 1 revisorsuppleant udenfor kredsstyrelsen for de kritiske revisorer 8. Eventuelt | Med ændringen sikrer vi,   * at Rudersdalkredsens næstformand samtidig er 2.-delegeret til kongressen. * at kredsens forretningsudvalg (FU) bliver generalforsamlingsvalgt. |
| §7 stk. 2  Ekstraordinær generalforsamling med angivelse af dagsorden indkaldes med mindst 5 dages varsel ved opslag på skolerne samt enten ved opslag i "Folkeskolen" eller brev til medlemmer, der ikke er tjenestegørende ved kredsens skoler. Beslutninger træffes på ekstraordinær generalforsamling som på ordinære. | §7 stk. 2  Ekstraordinær generalforsamling med angivelse af dagsorden indkaldes med mindst 5 dages varsel ved opslag på skolerne samt ved mail til medlemmer, der ikke er tjenestegørende ved kredsens skoler. Beslutninger træffes på ekstraordinær generalforsamling som på ordinære. | En opdatering til moderne tider ☺ |
| § 8 stk 2  Kredsstyrelsen kan nedsætte udvalg og vælger selv sine repræsentanter til udvalg mv. Formanden for et udvalg, der nedsættes af styrelsen, skal være medlem af styrelsen.  Kredsformand, næstformand, kasserer og formænd for faste udvalg udgør styrelsens forretningsudvalg.  Kredsstyrelsen kan udpege en redaktion, der udarbejder medlemsblad, hjemmeside og andet materiale. | § 8 stk 2  Kredsstyrelsen kan nedsætte udvalg og vælger selv sine repræsentanter til udvalg mv. Formanden for et udvalg, der nedsættes af styrelsen, skal være medlem af styrelsen.  Kredsformand, næstformand, samt de to valgte kredsstyrelsesmedlemmer udgør styrelsens forretningsudvalg.  Kredsstyrelsen kan udpege en redaktion, der udarbejder medlemsblad, hjemmeside og andet materiale. | Konsekvensrettelse i forhold til   * valgreglerne i § 6 * kredsens praksis, hvor vi ikke længere har faste udvalg |